नरेंद्र मोदी ने मंगलवार को बिहार में 12000 हॉर्सपावर (एचपी) के बिजली के रेल इंजन को हरी झंडी दिखाई। इतनी ताकत वाला यह देश का पहला रेल इंजन है। अब भारत भी चीन, जर्मनी और स्वीडन समेत उन देशों की फेहरिस्त में शामिल हो गया है, जिनके पास 12,000 एचपी या इससे ज्यादा की क्षमता वाले रेल इंजन हैं। प्रधानमंत्री ने इस मौके पर मधेपुरा ग्रीनफील्ड इलेक्ट्रिक लोकोमोटिव फैक्ट्री का भी इनॉगरेशन किया। बता दें कि भारतीय रेलवे के पास अभी तक सबसे ज्यादा क्षमता वाला 6000 एचपी का रेल इंजन था।